Både politiet og arbejdstilsynet har påbegyndt undersøgelser på adressen, hvor ulykken er sket.

En mand er mandag formiddag kørt på hospitalet, efter han har været involveret i en arbejdsulykke på et landbrug ved Tylstrup. Første melding er, at manden faldt ned på et betongulv, men at han er udenfor livsfare. - Han har brækket begge ben, og han har også noget med hoften, siger René Kortegaard, vagtchef hos Nordjyllands Politi. De nærmere omstændigheder omkring ulykken er endnu uklare, men både politiet og arbejdstilsynet er på stedet, hvor de er påbegyndt deres undersøgelser.